***Kunfehértó Község Polgármesterének***

***ELŐTERJESZTÉSE***

**Kunfehértó Község Önkormányzata Képviselő-testületének**

**2018. szeptember 26-i ülésére**

**Kunfehértó külterület 0112/2 hrsz-ú ingatlan Magyar Állam tulajdonába történő átadása tárgyában**

**Tisztelt Képviselő-testület!**

Az Alsó-Tisza -vidéki Vízügyi Igazgatóság 2017. évben felmérte az állami tulajdonú csatorna szakaszok közé ékelődött önkormányzat csatorna szakaszokat. Ezek alapján megállapította, hogy Kunfehértó Község Önkormányzatának tulajdonában is áll egy csatorna – 0112/2 hrsz-ú Körös-éri -főcsatorna felső szakasza.

Az egységes vagyon kezelői viszonyok rendezése érdekében az Alsó-Tisza -vidéki Vízügyi Igazgatóság szükségesnek látja a fenti ingatlan Magyar Állam tulajdonába, illetve az Alsó-Tisza -vidéki Vízügyi Igazgatóság vagyon kezelésébe kerülését, ehhez kérik a Képviselő-testület hozzájárulását.

A 0112/2 hrsz-ú ingatlan a Nemzeti vagyonról szóló 2011. évi CXCVI. törvény 5.§-a alapján az önkormányzat kizárólagos tulajdonát képező nemzeti vagyon.

Magyarország helyi önkormányzatairól szóló 2011. év CLXXXIX. törvény 108.§ -108/A.§ alapján:

*108. § (1) A* ***helyi önkormányzat kizárólagos*** *tulajdonában álló nemzeti vagyon birtoklása, használata, hasznai szedésének joga, fenntartása, üzemeltetése, létesítése, fejlesztése, valamint felújítása csak e törvényben és a nemzeti vagyonról szóló törvényben szabályozott módon engedhető át másnak.*

*(2) A helyi önkormányzat tulajdonában álló nemzeti vagyon tulajdonjoga* ***az állam*** *vagy más helyi önkormányzat* ***javára ingyenesen átadható****, jogszabályban meghatározott közfeladat ellátásának elősegítése érdekében*

*(3) Az ingyenes vagyonátadás az önkormányzat kötelezően ellátandó feladatainak ellátását nem veszélyeztetheti. Nem adható át különösen az olyan vagyonelem, amely valamely kötelező önkormányzati feladat ellátásához, a nemzeti köznevelésről szóló törvényben meghatározott önkormányzati köznevelési feladathoz vagy ezek finanszírozási forrásának biztosításához, vagy az önkormányzati költségvetési bevételi előirányzatok teljesítéséhez szükséges.*

*(4) A helyi önkormányzat képviselő-testületének nemzeti* ***vagyon ingyenes átadására vonatkozó határozatában meg kell jelölni azt a jogszabályban meghatározott közfeladatot, amelynek ellátását az átadás elősegíti.***

*108/A. §91 (1)92 A nemzeti vagyonról szóló 2011. évi CXCVI. törvény (a továbbiakban: Nvt.) 13. § (1) bekezdése szerinti versenyeztetés mellőzhető:*

*a) a helyi önkormányzat tulajdonában álló nemzeti vagyon gazdasági társaság részére, nem pénzbeli vagyoni hozzájárulásként történő rendelkezésre bocsátásakor,*

*b) a helyi önkormányzat tulajdonában lévő nemzeti* ***vagyon állam részére történő értékesítése*** *vagy állammal kötött csereügylet esetén és*

*c) a helyi önkormányzat tulajdonában lévő társasági részesedés vagy ingatlan cseréje esetén.*

Kérem a Képviselő-testületet, hogy az alábbi határozati javaslatot elfogadni szíveskedjék.

**Határozati javaslat:**

**Kunfehértó Község Önkormányzatának Képviselő-testülete egyetért az 1/1 tulajdonában lévő Kunfehértó, külterület 0112/2 hrsz-ú 5753m2 területű kivett csatorna megnevezésű ingatlan ( Körös-éri -főcsatorna felső szakasz) Magyar Állam tulajdonába, illetve az Alsó-Tisza-vidéki Vízügyi Igazgatóság (továbbiakban: Igazgatóság) vagyon kezelésébe kerülésével.**

**Az ingatlan átadása az Igazgatóság vízgazdálkodásról szóló 1995. évi LVII. törvényben, a vizek kártételei elleni védekezés szabályairól szóló 232/1996. (XII. 26.) Korm. rendeletben, a vízügyi igazgatási, és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) Korm. rendeletben, a vízvédelmi igazgatási feladatokat ellátó szervek kijelöléséről szóló 366/2015. (XII.2.) Korm. rendeletben, meghatározott közfeladatai ellátását segíti elő.**

**Határidő:** azonnal

**Felelős:** Huszár Zoltán polgármester

Értesül: Alsó-Tisza-vidéki Vízügyi Igazgatóság

 Csík Tibor ügyintéző

Kunfehértó, 2018. szeptember 13.

Huszár Zoltán